钦定古今图书集成/明伦汇编/氏族典/第160卷 > 韩杨
## 钦定古今图书集成/明伦汇编/氏族典/第160卷 > 韩杨

按挚虞《明堂议》奏：“前太医令韩杨上书言宜如旧祀
五帝，太康十年诏已施用。今定新礼，明堂及郊祀五
帝，应如旧议。”

===韩友===按《晋书韩友传》：“友字景先，庐江舒人也。为书生，受《易》
于会稽伍振，善占卜，能图宅相冢，亦行京费厌胜之
术，卜占神效甚多，而消殃转祸，无不皆验。干宝问其
故，友曰：‘筮卦用五行相生杀，如按方投药治病以冷
热相救，其差与不差，不可必也’。”友以元康六年举贤
良，元帝渡江，以为广武将军，永嘉末卒。